Във връзка с постъпило уведомление за инвестиционно предложение с вх. № ОВОС-990/18.06.2020г. за инвестиционно предложение (ИП): **„Увеличаване на отглежданите животни-овце майки от 178 броя на 500 броя”** в ПИ 36498.331.54, гр.Карлово, община Карлово, област Пловдив, с възложител И.Ч., и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на т. 1, буква „д“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**. Съгласно чл. 93, ал. 3 от ЗООС, компетентен орган за произнасяне с решение е Директорът на РИОСВ-Пловдив.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Имот № 36498.331.54, гр.Карлово, община Карлово, област Пловдив попада в границите на защитена зона (ЗЗ) от Европейската екологична мрежа „НАТУРА 2000“ – BG0001493 „Централен Балкан-буфер“. Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на ЗЗ.

Копие на писмото е изпратено до Община Карлово.

Отговорено от РИОСВ-Пловдив на 01.07.2020г.